બોડેલી તાલુકામાં આઠ મહિના પહેલા મંજૂર થયેલાં 17 આવાસોના પેમેન્ટ લાભાર્થીઓના બેંક ખાતાને બદલે જયપુર, રાજસ્થાનની ભળતી વ્યક્તિનાં જ ખાતામાં પહોંચી ગયાં છે! બીજી બાજુ લાભાર્થીઓએ અધિકારીઓના કહેવાથી પોતાની રીતે આવાસ સંપૂર્ણ બનાવી દીધાં છે. આઠ મહિના સુધી પેમેન્ટ ન થતાં લાભાર્થીઓના નાણાં જ અન્યત્ર ભળતા ખાતામાં જમા થઈ ગયાનો ચોંકાવનારો કિસ્સો પ્રકાશમાં આવ્યો છે. ધરોલીયા (સખાન્દ્રા)ના ત્રણ લાભાર્થીઓએ તેમની સાથે છેતરપિંડી થઈ હોવાની લેખિત ફરિયાદ બોડેલી પોલીસ મથકે પણ કરી છે.